ट्विटर

**ट्विटर**, जुलाई 2023 से X के रूप में पुनः ब्रांडेड, एक ऑनलाइन सोशल मीडिया और सोशल नेटवर्किंग सेवा है, जो ट्विटर इंक की उत्तराधिकारी अमेरिकी कंपनी एक्स कॉर्प द्वारा संचालित है। ट्विटर पर, पंजीकृत उपयोगकर्ता टेक्स्ट, चित्र और वीडियो पोस्ट कर सकते हैं। उपयोगकर्ता पोस्ट (ट्वीट), लाइक, रीपोस्ट (या रीट्वीट), टिप्पणी और उद्धरण पोस्ट कर सकते हैं, और अन्य पंजीकृत उपयोगकर्ताओं को सीधे संदेश भेज सकते हैं। उपयोगकर्ता ट्विटर के साथ ब्राउज़र या मोबाइल फ्रंटएंड सॉफ़्टवेयर के माध्यम से, या प्रोग्रामेटिक रूप से इसके एप्लिकेशन प्रोग्रामिंग इंटरफेस (एपीआई) के माध्यम से बातचीत करते हैं।

ट्विटर की स्थापना मार्च 2006 में जैक डोरसी, नूह ग्लास, बिज़ स्टोन और इवान विलियम्स सहित संस्थापकों के एक समूह द्वारा की गई थी और बाद में उसी वर्ष जुलाई में लॉन्च किया गया था। पूर्व मूल कंपनी, ट्विटर, इंक. का मुख्यालय सैन फ्रांसिस्को में था और दुनिया भर में इसके 25 से अधिक कार्यालय थे। 2012 तक, 100 मिलियन से अधिक उपयोगकर्ता प्रतिदिन 340 मिलियन ट्वीट करने के लिए जिम्मेदार थे, जबकि सेवा स्वयं प्रतिदिन औसतन 1.6 बिलियन खोज क्वेरी संसाधित कर रही थी। 2013 में, ट्विटर शीर्ष दस सबसे अधिक देखी जाने वाली वेबसाइटों में से एक थी और इसे "इंटरनेट का एसएमएस" के रूप में वर्णित किया गया है। 2019 की शुरुआत में, ट्विटर के पास 330 मिलियन से अधिक मासिक सक्रिय उपयोगकर्ता थे। हालाँकि, यह ध्यान देने योग्य है कि अधिकांश ट्वीट अल्पसंख्यक उपयोगकर्ताओं से आते हैं। 2020 में, अनुमानित 48 मिलियन खाते (सभी खातों के 15% का प्रतिनिधित्व) को अप्रामाणिक माना गया।

2022 के अक्टूबर में, प्रसिद्ध अरबपति एलोन मस्क ने आश्चर्यजनक रूप से 44 बिलियन अमेरिकी डॉलर में ट्विटर का अधिग्रहण किया, जिससे उन्हें प्रभावी रूप से इसके सीईओ के रूप में मंच का प्रभारी बना दिया गया। दुर्भाग्य से, अधिग्रहण से साइट पर घृणास्पद भाषण बढ़ गया है, जिससे नकारात्मक प्रतिक्रिया हुई है। हालाँकि, 5 जून, 2023 को लिंडा याकारिनो ने सीईओ का पद संभाला, जबकि मस्क ने अध्यक्ष और सीटीओ के रूप में अपना पद बरकरार रखा। उसी वर्ष जुलाई में, मस्क ने कंपनी को "एक्स" के रूप में पुनः ब्रांड करने और प्लेटफ़ॉर्म के प्रतिष्ठित पक्षी लोगो को चरणबद्ध तरीके से हटाने की योजना का खुलासा किया।

## उपयोग
ट्विटर उपयोक्ता विभिन्न तरीकों से अपना खाता अद्यतन अपडेट कर सकते हैं। वे वेब ब्राउज़र से अपना पाठ संदेश भेजकर अपना ट्विटर खाता अद्यतित कर सकते हैं और ईमेल या फेसबुक जैसे विशेष अन्तरजाल अनुप्रयोगों (वेब एप्लीकेशन्स) का भी प्रयोग कर सकते हैं। संसार भर में कई लोग एक ही घंटे में कई बार अपना ट्विटर खाता अद्यतन करते रहते हैं। इस संदर्भ में कई विवाद भी उठे हैं क्योंकि कई लोग इस अत्यधिक संयोजकता (*ओवरकनेक्टिविटी*) को, जिस कारण उन्हें लगातार अपने बारे में ताजा सूचना देते रहनी होती है; बोझ समझने लगते हैं। पिछले वर्ष से संसार के कई व्यवसायों में ट्विटर सेवा का प्रयोग ग्राहको को लगातार अद्यतन करने के लिए किया जाने लगा है। कई देशों में समाजसेवी भी इसका प्रयोग करते हैं। कई देशों की सरकारों और बड़े सरकारी संस्थानों में भी इसका अच्छा प्रयोग आरंभ हुआ है। ट्विटर समूह भी लोगों को विभिन्न आयोजनों की सूचना प्रदान करने लगा है। अमेरिका में २००८ के राष्ट्रपति चुनावों में दोनों दलों के राजनीतिक कार्यकर्ताओं ने आम जनता तक इसके के माध्यम से अपनी पहुंच बनाई थी। माइक्रोब्लॉगिंग विख्यात हस्तियों को भी लुभा रही है। इसीलिये ब्लॉग अड्डा ने अमिताभ बच्चन के ब्लॉग के बाद विशेषकर उनके लिये माइक्रोब्लॉगिंग की सुविधा भी आरंभ की है। बीबीसी व अल ज़जीरा जैसे विख्यात समाचार संस्थानों से लेकर अमरीका के राष्ट्रपति पद के प्रत्याशी बराक ओबामा भी ट्विटर पर मिलते हैं। हाल के समाचारों में शशि थरूर, ऋतिक रोशन, सचिन तेंदुलकर, अभिषेक बच्चन, शाहरुख खान, आदि भी साइटों पर दिखाई दिये हैं। अभी तक यह सेवा अंग्रेजी में ही उपलब्ध थी, किन्तु अब इसमें अन्य कई भाषाएं भी उपलब्ध होने लगी हैं, जैसे स्पेनिश, जापानी, जर्मन, फ्रेंच और इतालवी भाषाएं अब यहां उपलब्ध हैं।

## रैंकिंग्स
[thumb|200px|[सैन फ्रांसिस्को, कैलीफोर्निया में ७९५, फ़ॉल्सम स्ट्रीट स्थित ट्विटर मुख्यालय भवन]]
ट्विटर, अलेक्सा इंटरनेट के वेब यातायात विश्लेषण के द्वारा संसार भर की सबसे लोकप्रिय वेबसाइट के रूप में २६वीं श्रेणी पर आयी है। वैसे अनुमानित दैनिक उपयोक्ताओं की संख्या बदलती रहती है, क्योंकि कंपनी सक्रिय खातों की संख्या जारी नहीं करती। हालांकि, फरवरी २००९ ''compete.com'' ब्लॉग के द्वारा ट्विटर को सबसे अधिक प्रयोग किये जाने वाले सामाजिक नेटवर्क के रूप में तीसरा स्थान दिया गया। इसके अनुसार मासिक नये आगंतुकों की संख्या मोटे तौर पर ६० लाख और मासिक निरीक्षण की संख्या ५ करोड़ ५० लाख है, हालांकि केवल ४०% उपयोगकर्ता ही बने रहते हैं। मार्च २००९ में *Nielsen.com* ब्लॉग ने ट्विटर को सदस्य समुदाय की श्रेणी में फरवरी २००९ के लिए सबसे तेजी से उभरती हुई साइट के रूप में क्रमित किया है। ट्विटर की मासिक वृद्धि १३८२%, ''ज़िम्बियो'' की २४०% और उसके बाद फेसबुक की वृद्धि २२८% है।

## सुरक्षा
thumb|200px|ट्विटर पर ट्वीट्स की सामग्री का आरेखन
हाल के दिनों में ट्विटर पर भी कुछ असुरक्षा की खबरें देखने में आयी हैं। ट्विटर एक हफ्ते के भीतर दूसरी बार फिशिंग स्कैम का शिकार हुई थी। इस कारण ट्विटर द्वारा उपयोक्ताओं को चेतावनी दी गई वे डायरेक्ट मेसेज पर आए किसी संदिग्ध लिंक को क्लिक न करें। साइबर अपराधी उपयोक्ता लोगों को झांसा देकर उनके उपयोक्ता नाम और पासवर्ड आदि की चोरी कर लेते हैं। इनके द्वारा उपयोक्ता को ट्विटर पर अपने मित्रों की ओर से डायरेक्ट मेसेज के भीतर छोटा सा लिंक मिल जाता है। इस पर क्लिक करते ही उपयोक्ता एक फर्जी वेबसाइट पर पहुंच जाता है। यह ठीक ट्विटर के होम पेज जैसा दिखता है। यहीं पर उपयोक्ता को अपनी लॉग-इन ब्यौरे एंटर करने को कहा जाता है, ठीक वैसे ही जैसे ट्विटर के मूल पृष्ठ पर होता है। और इस प्रकार ये ब्यौरे चुरा लिये जाते हैं। एक उपयोक्ता, डेविड कैमरन ने अपने ट्विटर पर जैसे ही एंटर की कुंजी दबाई, वह खराब संदेश उनकी ट्विटर मित्र-सूची में शामिल सभी उपयोक्ताओं तक पहुंच गया। इससे यह स्कैम दुनिया भर के इंटरनेट तक पहुंच गया। सुरक्षा विशेषज्ञों के अनुसार साइबर अपराधी चुराई गई सत्रारंभ जानकारी का प्रयोग शेष खातों को भी हैक करने में कर सकते हैं, या फिर इससे किसी दूर के कंप्यूटर में सहेजी जानकारी को हैक कर सकते हैं। 

इससे बचने हेतु उपयोक्ताओं को अपने खाते का पासवर्ड कोई कठिन शब्द रखना चाहिये और सभी जगह एक ही का प्रयोग न करें। यदि उन्हें यह महसूस होता है कि उनके ट्विटर खाते से संदिग्ध संदेश भेजे जा रहे हैं तो अपने पासवर्ड को तुरंत बदल लें। इसी तरह अपने ट्विटर खाते की सेंटिंग्स या कनेक्शन एरिया भी जांचें। यदि वहां किसी थर्ड पार्टी की ऐप्लिकेशन संदिग्ध लगती है तो खाते को एक्सेस करने की अनुमति न दें।

thumb|left|200px|ट्विटर पर फेल व्हेल त्रुटि संदेश
ट्विटर ने भी सुरक्षा कड़ी करने हेतु पासवर्ड के रूप में प्रयोग होने वाले ३७० शब्दों को निषेध कर दिया है। उनके अनुसार पासवर्ड के इन शब्दों के बारे में अनुमान लगाना सरल है। द टेलीग्राफ की रिपोर्ट के अनुसार, ट्विटर ने '12345' और 'Password' जैसे शब्दों के पासवर्ड के रूप में प्रयोग को रोक दिया है। इनका अनुमान लगा अत्यंत सरल होता है और फिर उपयोक्ताओं की जानकारी को खतरा हो सकता है। पासवर्ड के रूप में 'पॉर्शे' और 'फेरारी' जैसी प्रसिद्ध कारों और 'चेल्सी' व 'आर्सनेल' जैसी फुटबॉल टीमों के नाम भी निषेध कर दिये हैं। इसी प्रकार विज्ञान कल्पना (साइंस फिक्शन) के कुछ शब्दों पर भी प्रतिबंध लगाया गया है।

## इन्हें भी देखें
* ट्विटर पर सर्वाधिक फ़ॉलो किए जाने वालों की सूची
* वैरिफाइड कॉन्टेन्ट क्रिएटर्स सोशल मीडिया प्लेटफॉर्म से पैसा कैसे कमाये ?

## सन्दर्भ

## बाहरी कड़ियाँ

* आधिकारिक जालस्थल
* ट्विटर अनुसन्धान 
* १४० अक्षरों की दुनिया: माइक्रोब्लॉगिंग

श्रेणी:ट्विटर
श्रेणी:ऑनलाइन सामाजिक नेटवर्किंग
श्रेणी:माइक्रोब्लॉगिंग
श्रेणी:सामाजिक नेटवर्किंग
श्रेणी:सामाजिक मीडिया
श्रेणी:वैश्विक इण्टरनेट समुदाय
श्रेणी:अंतरजाल
श्रेणी:ब्लॉग होस्टिंग सेवा
श्रेणी:वेब २.०
श्रेणी:ब्लॉग सॉफ्टवेयर
श्रेणी:अमेरिकी कम्पनियाँ
श्रेणी:२००६ में संस्थापित इण्टरनॅट लक्षण
श्रेणी:हिन्दी विकि डीवीडी परियोजना